Case ID: 1223337
Sentence 0: İşin halları: Birinci instansiya məhkəməsinin hökmünə əsasən, Məhkum şəxsiyyəti məlum olmayan İran İslam Respublikası vətəndaşı olan şəxslər və qeyriləri ilə cinayət əlaqəsinə girərək külli miqdarda güclü təsir edən dərman preparatlarının qanunsuz olaraq satış məqsədilə əldə edilməsi, saxlanması və daşınaraq qaçaqmalçılıq yolu ilə İran İslam Respublikasından Azərbaycan Respublikasına gətirilməsi ilə bağlı razılıq əldə etmiş, əldə olunmuş razılığa əsasən xx xxxxxx 2017-ci il tarixdə, gecə saatlarında Azərbaycan Respublikasının mühafizə olunan dövlət sərhədini qanunsuz olaraq dövlət sərhədinin nəzarət buraxılış məntəqələrindən kənarda, yəni Dövlət Sərhəd Xidmətinin N nömrəli hərbi hissəsinin Yardımlı rayonunun ərazisində yerləşən 15-ci sərhəd zastavasının xidməti sahəsindən Azərbaycan Respublikasından İran İslam Respublikasına keçmiş, orada cinayətkar qrupun üzvü, şəxsiyyəti məlum olmayan şəxsdən xx xxxx 2016-cı il tarixli Azərbaycan Respublikasının Qanunu ilə təsdiq edilmiş «Güclü təsir edən maddələrin siyahısı»na daxil olan ümumi təsir maddəsinin miqdarı 2000 qram təşkil edən külli miqdarda 10000 ədəd tabletdə tramadol dərman preparatlarını qanunsuz olaraq satış məqsədi ilə əldə edib saxlamış, təkrarən Azərbaycan Respublikasının mühafizə olunan dövlət sərhədini qanunsuz olaraq dövlət sərhədinin nəzarət buraxılış məntəqələrindən kənarda, yəni Dövlət Sərhəd Xidmətinin N nömrəli hərbi hissəsinin Yardımlı rayonunun ərazisində olan 15-ci sərhəd zastavasının xidməti sahəsindən İran İslam Respublikasından Azərbaycan Respublikasına keçməklə daşıyaraq Azərbaycan Respublikasının gömrük sərhədindən gömrük nəzarətindən kənar qaçaqmalçılıq yolu ilə İran İslam Respublikasından Azərbaycan Respublikasının ərazisinə gətirmiş və Azərbaycan Respublikası vətəndaşı X9 təhvil vermək məqsədi ilə yaşadığı Yardımlı rayonun Gilar kəndindəki evinin yaxınlığında N nömrəli hərbi hissənin Yardımlı rayonunun ərazisində yerləşən 15-ci sərhəd zastavasının arxa hüdudlarında olan təpədə gizlətmişdir.